Stat bilong Olgeta Samting 

o 
Jenesis 

c* • u-i /^ J . , . 1 ting i stap long en. ^Tasol graun i no 

Ston bilong God i mekim kamap bin i stap olsem yumi save lukim nau. 

olgeta samting Nogat. Em i stap nating na i narakain 

11 Bipo bipo tru God i mekim tru. Tudak i karamapim bikpela wara na 

kamap skai na graun na olgeta sam- spirit bilong God i go i kam antap long 

en. 3Na God i tok olsem, *'Lait i mas 
kamap." Orait lait i kamap. 4 God i 
lukim lait i gutpela, na em i amamas. 
Na em i brukim tudak na tulait. 5Tulait 
em i kolim "De," na tudak em i kolim 
"Nait." Nait i go pinis na moning i 
kamap. Em i de namba wan. 

6-7Bihain God i tok olsem, ''Wanpela 
banis i mas kamap bilong banisim wara, 
bai wara i stap long tupela hap." Orait 
dispela banis i kamap. God i mekim 
dispela banis i kamap bilong banisim 
wara antap na wara daunbilo. SNa dis- 
pela banis em i kolim *'Skai." Nait i go 
pinis na moning i kamap. Em i de 
namba 2. 

9Bihain God i tok olsem, "Wara i 
stap aninit long skai i mas i go bung 
long wanpela hap tasol, bai pies drai i 
kamap." Orait pies drai i kamap. 
10 Dispela pies drai God i kolim 
"Graun." Na ol wara i bung pinis long 
wanpela hap em i kolim "Solwara." 
God i lukim olgeta dispela samting i 
gutpela, na em i amamas. ^Bihain God 
i tok olsem, "Graun i mas kamapim ol 
kain kain diwai na gras na kaikai 
samting." Orait dispela samting i 
kamap. i^oi kain kain diwai na gras na 
kaikai samting i kamap long graun. God 
i lukim olgeta dispela samting i gutpela, 
na em i amamas. * 3 Nait i go pinis na 
moning i kamap. Em i de namba 3. 

i4Bihain God i tok olsem, "Ol lait i 
mas kamap long skai bilong makim 
tulait na nait, na bilong makim ol de na 



ol yia na ol kain kain taim bilong yia, 
15 Ol dispela lait i mas kamap long skai 
bilong givim lait long graun." Orait o] 
lait i kamap. i^God i mekim kamap 
tupela bikpela lait. Bikpela em san 
bilong givim lait long de, na likhk em 
mun bilong givim lait long nait. Na God 
i mekim kamap ol sta tu. I'^Na em i 
putim ol dispela lait long skai bilong 
givim lait long graun, iSna bilong bosim 
taim bilong san i mas lait na taim bilong 
nait i mas kamap, na bilong brukim 
tudak na tulait. God i lukim olgeta dis- 
pela samting i gutpela, na em i amamas. 
19 Nait i go pinis na moning i kamap. 
Em i de namba 4 

20Bihain God i tok olsem, "Solwara i 
mas pulap long ol kain kain samting i 
gat laip. Na ol pisin i mas kamap na flai 
nabaut long skai." 2 1 Orait God i mekim 
kamap ol traipela pis na snek bilong 
solwara, na ol arapela kain samting 
bilong solwara, na ol kain kain pisin. 
God i lukim olgeta dispela samting i 
gutpela, na em i amamas. 22 Na God i 
mekim gutpela tok bilong givim strong 
long ol. Em i tokim ol olsem, "Yupela 
ol kain kain samting bilong solwara, 
yupela i mas kamap planti na pulapim 
olgeta hap bilong solwara. Na yupela ol 
pisin, yupela i mas kamap planti long 
graun." 23 Nait i go pinis na moning i 
kamap. Em i de namba 5. 

24Bihain God i tok olsem, ''Graun i 
mas kamapim ol kain kain samting i gat 
laip. Em i mas kamapim ol animal 



1.3 2 Kg 4.6 1.6-8 2 Pi 3.5 

bilong pies na ol bikpela na liklik animal 
bilong bus." Orait ol animal i kamap. 
25 God i kamapim ol kain kain animal 
bilong pies na ol bikpela na liklik animal 
bilong bus. God i lukim olgeta dispela 
samting i gutpela, na em i amamas. 

26Bihain God i tok olsem, "Nau yumi 
wokim ol manmeri bai ol i kamap olsem 
yumi yet. Bai yumi putim ol i stap bos 
bilong ol pis na ol pisin na bilong olgeta 
kain animal na bilong olgeta samting 
bilong graun." 27 0rait God i wokim ol 
manmeri jia ol i kamap olsem God yet. 
God i mekim ol i kamap man na meri. 
28 Na God i mekim gutpela tok bilong 
givim strong long ol. Em i tokim ol 
olsem, "Yupela i mas kamap planti na i 
go sindaun long olgeta hap bilong graun 
na bosim olgeta samting i stap long en. 
Mi putim ol pis na ol pisin na olkain 
animal bilong graun aninit long 
yupela." 29 Na God i tok olsem, "Mi 
givim yupela ol kain kain diwai na gras i 
karim pikinini bilong kaikai. Na yupela i 
ken kisim kaikai long ol dispela samting. 
30Tasol mi givim ol grinpela lip na gras 
samting olsem kaikai bilong olgeta bik- 
pela na liklik animal na bilong olgeta 
pisin." Orait ol dispela samting i kamap 
olsem God i tok. 31 God i lukim olgeta 
dispela samting i gutpela, na em i ama- 
mas tru. Nait i go pinis na moning i 
kamap. Em i de namba 6. 



2 1 Long dispela pasin tasol, God i 
wokim skai na graun na ol planti 
samting i stap long en. 2 Long de namba 
7 God i lukim olgeta wok bilong en i 
pinis, na em i malolo long dispela de. 
3 Na God i tambuim de namba 7 na em i 
tok olsem de namba 7 bilong olgeta wik 
em i bikpela de bilong em yet, long 
wanem, em i wokim pinis olgeta samting 
na long dispela de em i malolo. 

4 Long dispela pasin tasol, God i 
wokim skai na graun na olgeta samting. 

God i wokim gaden long Iden 

Taim God, Bikpela i mekim kamap 
skai na graun, 5i no gat diwai na gras 
samting i kamap long graun yet, long 
wanem, em i no salim ren i kam daun 
yet. Na i no gat man bilong wokim 
gaden. 6 Tru i no gat ren yet, tasol wara 
i save kamap long graun na olgeta hap 
bilong graun i gat wara. 

^Bihain God, Bikpela i kisim graun 
na em i wokim man long en. Na em i 
winim win bilong laip i go insait long 
nus bilong man, na man i kisim laip. 

8 Orait God, Bikpela i wokim wanpela 
gaden i stap long Iden, long hap bilong 
sankamap. Na long dispela gaden God i 
putim dispela man em i bin wokim. 9Na 
God i mekim graun i kamapim ol kain 
kain diwai, pikinini bilong ol i gutpela 



1.26 Stt 5.1, 9.6, Jop4.17, Sng 100.3, 1 Ko 11.7, Ef 4.24 

1.27 Mt 19.4, Mk 10.6 1.27-28 Stt 5.1-2 2.2 Hi 4.4, 4. 10 2.2-3 Kis 20 1 1 
2.7 Stt 3.19, 3.23, Jop 33.4, Sng 103.14, Sav 12.7, Ais 64.8, 1 Ko 15 45 
2.9KTH2.7, 22.2, 22.14 

long kaikai. OJgeta dispela diwai i nais- 
peJa tru. Nam el long dispeJa gaden i gat 
wanpela diwai i stap, em di\yai bilong 
givim laip. Na i gat narapela diwai tu i 
stap, em diwai bilong givim gutpela save 
long wanem samting i gutpela na wanem 
samting i nogut. 

10 Na wanpela wara i kamap long Iden 
bilong givim wara long dispela gaden. 
Dispela wara i bruk na i kamap 4-pela 
han wara. 11-12 Nem bilong namba wan 
wara em Pison na em i go raunim kantri 
Havila. Long kantri Havila i gat gutpela 
gol, na i gat wanpela kain diwai, blut 
bilong en i gat gutpela smel. Na i gat 
wanpela kain ston i dia tumas, em ol i 
save kolim kanilian. i3Nem bilong 
namba 2 wara em Gihon na em i go 
raunim kantri Kus. i^Nem bilong 
namba 3 wara em Taigris na em i ran i 
go long hap sankamap bilong kantri 
Asiria. Na nem bilong namba 4 wara em 
Yufretis. 

isOrait God, Bikpela i kisim dispela 
man em i bin wokim na i putim em long 
dispela gaden long Iden, bai man i ken i 
stap na lukautim dispela gaden. i6Na 
God i tokim man olsem, '*Yu ken kaikai 
pikinini bilong olgeta diwai bilong dis- 
pela gaden. i^Tasol yu no ken kaikai 
pikinini bilong dispela diwai bilong 
givim gutpela save long wanem samting i 
gutpela na wanem samting i nogut. 
Sapos yu kaikai, wantu bai yu dai." 

18 Na God, Bikpela i tok olsem, "Em 
i no gutpela long dispela man i stap 



wanpis. Mi mas mekim kamap wanpela 
poroman bilong helpim em." i9-2001sem 
na God i kisim graun, na em i wokim 
olgeta kain animal na pisin. Na God i 
bringim olgeta animal na pisin i go long 
man, bilong man i ken givim nem long 
ol. Orait na man i givim nem long ol- 
geta wan wan animal na pisin. Em i 
givim nem long olgeta animal bilong 
pies, na long olgeta animal bilong bus, 
na long olgeta pisin. Na wanem nem 
man i kolim ol long en, orait dispela 
nem i stap nem bilong ol. Tasol i no gat 
wanpela bilong ol dispela samting inap i 
stap poroman bilong helpim Adam.* 

21 Orait God, Bikpela i mekim man i 
slip i dai tru. Na taim man i slip yet, 
God i kisim wanpela bun long banis 
bilong man na i pasim gen skin bilong 
dispela hap. 220rait God i wokim wan- 
pela meri long dispela bun em i bin 
kisim long man, na bihain em i bringim 
meri i go long man. 23 Man i lukim meri 
na em i tok olsem, '*Em nau. Em i 
poroman tru bilong mi. Bun bilong em i 
kamap long bun bilong mi, na mit 
bilong em i kamap long mit bilong mi. 
God i wokim em long bun bilong mi, 
olsem na bai mi kolim em 'meri.' "* 
24 Olsem na dispela pasin i kamap. Man 
i save lusim papamama na i pas wan- 
taim meri bilong en, na tupela i kamap 
wanpela bodi tasol. 

25 Man na meri i no gat samting 
bilong karamapim skin bilong tupela. 
Tasol tupela i no sem. 



Stori bilong Adam na Iv na ol lain bilong ol 

(Sapta 3-5) 



Man na meri i sakim tok bilong God 

31 God, Bikpela i bin wokim olgeta 
animal, tasol i no gat wanpela 
bilong ol inap winim snek long tok gris. 
Na snek i askim meri olsem, **Ating 
God i tambuim yutupela long kaikai 
pikinini bilong olgeta diwai bilong 
gaden, a?" 2Na meri i bekim tok olsem, 
*'Mitupela i ken kaikai pikinini bilong 
olgeta diwai bilong dispela gaden. 
3 Tasol wanpela diwai i sanap namel tru. 



em God i tambuim mitupela long kaikai 
pikinini bilong en. God i bin tokim 
mitupela olsem, 'Yutupela i no ken kai- 
kai pikinini bilong dispela diwai, na tu 
yutupela i no ken holim, nogut yutupela 
i dai.' " 4 Orait na snek i tokim meri 
olsem, **Nogat. Yutupela i no inap i dai. 
5 Sapos yutupela i kaikai pikinini bilong 
dispela diwai, bai ai bilong yutupela i op 
na yutupela i kisim save long wanem 
samting i gutpela, na wanem samting i 
nogut, na bai yutupela i kamap wankain 



* (2.19-20) Long tok Hibru nem Adam i wankain olsem dispela tok "man.' 

* (2.23) Adam i lukim Iv i wankain olsem em yet na em i kolim em "meri.' 
"meri" long tok Hibru i klostu wankain olsem dispela tok "man." 

2.24 Mt 19.5, Mk 10.7-8, 1 Ko 6.16, Ef 5.31 3.1 KTH 12.9, 20.2 



Dispela tok 

olsem God. God i save long dispela, 
olsem na em i tambuim yutupela long 
kaikai pikinini bilong dispela diwai." 

6Meri i lukim dispela diwai i naispela 
tru na i gat ol gutpela pikinini tru bilong 
kaikai i stap long en, Na meri i tingling 
olsem, "I gutpela long mi kaikai piki- 
nini bilong dispela diwai na mi kisim 
olkain gutpela save." Olsem na meri i 
kisim pikinini bilong dispela diwai na i 
kaikai. Na em i givim sampela long man 
bilong em, na man tu i kaikai. 7Na ai 
bilong tupela i op na tupela i luksave 
olsem tupela i stap as nating. Olsem na 
tupela i samapim ol lip bilong diwai fik, 
na tupela i pasim olsem laplap bilong 
haitim skin bilong tupela. 

8 Long apinun, taim pies i kol, tupela 
i harim God, Bikpela i wokabaut long 
dispela gaden, na tupela i halt namel 
long ol diwai. 9Tasol God, Bikpela i 
singaut long man na i tok, "Yu stap 
we?" 10 Na man i bekim tok olsem, "Mi 
harim yu wokabaut long gaden na mi 
pret na mi hait. Long wanem, mi stap as 
nating." UNa God i askim em, "Olsem 
wanem na yu save, yu stap as nating. 
Husat i tokim yu? Ating yu kaikai pinis 
pikinini bilong dispela diwai mi bin 
tambuim yu long kaikai?" 12 Na man i 
bekim tok olsem, "Dispela meri yu bin 
givim mi olsem poroman bilong mi, em 
tasol i givim mi pikinini bilong dispela 
diwai na mi kaikai." i3 0rait God, Bik- 
pela i askim meri olsem, "Watpo yu 
mekim dispela samting?" Na meri i 
bekim tok olsem, "Snek i grisim mi na 
mi kaikai pikinini bilong dispela diwai." 

God i mekim strongpela tok 
long man na meri na snek 

14 Na God, Bikpela i tokim snek 
olsem, "Yu bin mekim dispela pasin 
nogut, olsem na nau mi gat strongpela 
tok bilong daunim yu. Bai yu gat bik- 
pela hevi. Hevi yu karim bai i winim 
hevi bilong olgeta arapela animal. Nau 
na long olgeta taim bihain bai yu woka- 
baut long bel bilong yu tasol. Na bai yu 
kaikai das bilong graun. i5Na bai mi 
mekim yu i stap birua bilong meri, na 
meri i stap birua bilong yu. Na bai mi 
m^kim ol lain bilong yu i birua long lain 



bilong meri. Bai ol i krungutim het 
bilong yu, na bai yu kaikaim lek bilong 
ol."* 

16 Na God i tokim meri olsem, "Bai 
mi givim yu bikpela hevi long taim yu 
gat bel. Na bai yu gat bikpela pen long 
taim yu karim pikinini. Tasol bai yu gat 
bikpela laik yet long man bilong yu, na 
bai em i bosim yu." 

17 Na God i tokim Adam olsem, "Yu 
bin harim tok bilong meri bilong yu, na 
yu bin kaikai pikinini bilong dispela 
diwai mi bin tambuim yu long kaikai. 
Olsem na nau bai mi bagarapim graun, 
na ol kaikai bai i no inap kamap gut 
long en. Oltaim bai yu wok hat tru 
bilong mekim kaikai i kamap long 
graun. 18-1901 rop i gat nil na ol gras 
nogut bai i kamap na karamapim gaden 
bilong yu. Na bai yu wok hat tru long 
kisim kaikai bilong yu na tuhat bai i 
kamap long pes bilong yu. Na bai yu 
hatwok oltaim inap yu dai na yu go bek 
long graun. Long wanem, mi bin wokim 
yu long graun, na bai yu go bek gen 
long graun." 

20 Man i kolim meri bilong em Iv,* 
long wanem, em i tumbuna mama 
bilong olgeta manmeri. 21 Na bihain 
God, Bikpela i wokim klos long skin 
bilong animal, na em i givim long Adam 
wantaim meri bilong em na tupela i 
putim. 

God i rausim Adam na Iv 
long gaden Iden 

22 Bihain God, Bikpela i tok, "Man i 
save pinis long wanem samting i gutpela 
na wanem samting i nogut, na em i 
kamap wankain olsem yumi. Orait yumi 
no ken larim em i go klostu long dispela 
diwai bilong givim laip. Nogut em i kai- 
kai pikinini bilong dispela diwai tu na 
em i stap oltaim." 23 01sem na God, 
Bikpela i rausim man long gaden Iden, 
na i salim em i go bilong wok long dis- 
pela graun God i bin wokim em long en. 
Na nau man i mas brukim graun na 
wokim gaden. 24 God i rausim pinis man 
na meri, na em i makim ol strongpela 
ensel bilong sanap na was i stap long 
hap sankamap bilong gaden Iden. Na tu 
em i putim wanpela bainat i gat paia i 



* (3.15) Sampela saveman i ting dispela em i tok piksa bilong Krais bai i daunim strong bilong 
Satan, na Satan bai i birua long ol lain bilong Krais. Lukim Kamapim Tok Hait 12,17. 

* (3.20) Long tok Hibru nem Iv i klostu wankain olsem dispela tok, **Mama bilong olgeta 
manmeri na bilong ol samting i gat laip." 

3.13 2KO n.3, 1 Ti2.14 3.15 1 Jo 3.8 3.17-19 Hi 6.8 3.22 KTH 22.14 



lait long en na i save tanim tanim long 
olgeta hap. Oltaim ol dispela ensel wan- 
taim dispela bainat i save was i stap, 
nogut wanpela man i go klostu long dis- 
pela diwai bilong givim laip. 

